**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**SOCIĀLO UN VESELĪBAS JAUTĀJUMU**

**KOMITEJAS SĒDES PROTOKOLS**

Nr.8

2025. gada 16. septembrī

Sēde sasaukta Limbažos, plkst. 10:00

Sēdi atklāj plkst. 10:00

Sēde notiek klātienē un videokonferences režīmā tiešsaistē Webex platformā.

Komitejas sēde ir atklāta.

Sēdē tiek veikts audiovizuāls ieraksts.

**Sēdi vada:** Rūdolfs Pelēkais.

**Sēdi protokolē:** Dace Tauriņa.

**Klātienē sēdē piedalās deputāti:** Andris Garklāvs, Rūdolfs Pelēkais, Jānis Remess, Ģirts Vilciņš.

**Attālināti sēdē piedalās deputāts:** Roberts Viziņš.

**Klātienē sēdē piedalās:** Artis Ārgalis, Aiga Briede, Ilze Rubene, Dina Graviņa, Raimonds Straume.

**Attālināti sēdē piedalās:** Agris Blumers, Aiva Miškovska, Baiba Siktāre, Dace Aloja, Dagnis Straubergs, Diāna Remese, Elēna Brauna, Elīna Indāre, Gita Zariņa, Guna Indriksone, Gunita Gulbe, Ieva Celmiņa, Ilga Tiesnese, Inese Banča, Inga Zālīte, Iveta Beļauniece, Iveta Puriņa, Izita Kļaviņa, Jana Lāce, Jolanta Ļebedeva, Juris Graudiņš, Kitija Muceniece, Kristiāna Pamše, Liene Berga, Liene Bukne, Limbažu novada pašvaldība, Linita Amoliņa, Lāsma Liepiņa, Maija Siliņa, Raivis Galītis, Raivis Lauris Litvins, Valentīna Ozola.

**Darba kārtība:**

1. Par darba kārtību.
2. Par Limbažu novada Sociālā dienesta nolikuma apstiprināšanu.
3. Par higiēnas pakalpojuma finansējuma iekļaušanu Limbažu novada Sociālā dienesta budžetā.
4. Par saņemto dotāciju iekļaušanu Limbažu novada Sociālā dienesta budžetā par veiktajiem Ukrainas civiliedzīvotāju atbalsta pasākumiem.
5. Par mājokļa pabalsta kompensācijas iekļaušanu Limbažu novada Sociālā dienesta 2025. gada budžetā.
6. Informācija par Deklarētās dzīvesvietas anulēšanas un dzīvokļu jautājumu risināšanas komisijas 2025.gada augusta sēdēs pieņemtajiem lēmumiem.

**1.**

**Par darba kārtību**

Ziņo Rūdolfs Pelēkais

Iepazinusies ar Sociālo un veselības jautājumu komitejas priekšsēdētāja R. Pelēkā priekšlikumu apstiprināt sēdes darba kārtību, **atklāti balsojot: PAR** – 5 deputāti (Andris Garklāvs, Rūdolfs Pelēkais, Jānis Remess, Ģirts Vilciņš, Roberts Viziņš), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Limbažu novada Sociālā dienesta nolikuma apstiprināšanu.
3. Par higiēnas pakalpojuma finansējuma iekļaušanu Limbažu novada Sociālā dienesta budžetā.
4. Par saņemto dotāciju iekļaušanu Limbažu novada Sociālā dienesta budžetā par veiktajiem Ukrainas civiliedzīvotāju atbalsta pasākumiem.
5. Par mājokļa pabalsta kompensācijas iekļaušanu Limbažu novada Sociālā dienesta 2025. gada budžetā.
6. Informācija par Deklarētās dzīvesvietas anulēšanas un dzīvokļu jautājumu risināšanas komisijas 2025.gada augusta sēdēs pieņemtajiem lēmumiem.

**2.**

**Par Limbažu novada Sociālā dienesta nolikuma apstiprināšanu**

Ziņo Ilze Rubene, debatēs piedalās Rūdolfs Pelēkais, Andris Garklāvs, Aiga Briede, Ģirts Vilciņš

Saskaņā ar Sociālo pakalpojumu un sociālās palīdzības likuma 1. panta 18. punktu sociālais dienests ir pašvaldības izveidota iestāde, kas sniedz sociālo palīdzību, organizē un sniedz sociālos pakalpojumus pašvaldības iedzīvotājiem. Saskaņā ar minētā likuma 3. panta otro daļu sociālo pakalpojumu un sociālās palīdzības saņemšanas kārtību nosaka Ministru kabinets un pašvaldību domes. 2021. gada 28. oktobrī Limbažu novada domes sēdē tika apstiprināts nolikums „Limbažu novada Sociālā dienesta nolikums” (protokols Nr.8, 101.§).

Ir izstrādāts jauns Limbažu novada Sociālā dienesta (turpmāk tekstā – Sociālais dienests) nolikums, kura mērķis ir nodrošināt iestādes darbības atbilstību spēkā esošajiem normatīvajiem regulējumiem, kā arī jaunajā nolikumā pārskatītas, precizētas un aktualizētas Sociālā dienesta funkcijas. Nolikums nosaka arī detalizētāku darba organizācijas kārtību.

Pamatojoties uz Valsts pārvaldes iekārtas likuma 28. pantu un 73. panta pirmās daļas 1. punktu, Pašvaldību likuma 10. panta pirmās daļas 8. punktu, Sociālo pakalpojumu un sociālās palīdzības likuma 10. panta otro daļu, **atklāti balsojot: PAR** – 5 deputāti (Andris Garklāvs, Rūdolfs Pelēkais, Jānis Remess, Ģirts Vilciņš, Roberts Viziņš), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu novada Sociālā dienesta nolikumu (pielikumā).
2. Atbildīgo par lēmuma izpildi noteikt Limbažu novada Sociālā dienesta vadītāju.
3. Kontroli par lēmuma izpildi uzdot Limbažu novada pašvaldības izpilddirektoram.
4. Lēmuma projektu virzīt izskatīšanai Limbažu novada domes sēdē.

Sēdes vadītājs R. Pelēkais uzdod Limbažu novada Sociālā dienesta vadītājai I. Rubenei līdz domes sēdei vecajā nolikumā ar sarkanu iezīmēt, kas ir izņemts, un jaunajā nolikumā iezīmēt ar zaļu, kas ir pilnīgi no jauna ieviests.

**3.**

**Par higiēnas pakalpojuma finansējuma iekļaušanu Limbažu novada Sociālā dienesta budžetā**

Ziņo Ilze Rubene, debatēs piedalās Andris Garklāvs, Lāsma Liepiņa

Saskaņā ar Limbažu novada pašvaldības domes 2024. gada 25. janvāra saistošajiem noteikumiem Nr.1 “Par sociālajiem pakalpojumiem Limbažu novadā” Limbažu novada Sociālais dienests (turpmāk tekstā – Sociālais dienests) nodrošina higiēnas pakalpojumu Limbažu novada iedzīvotājiem.

Precizējot budžetu, nepieciešams grozīt budžeta pozīcijas (Ieņēmumi no iestāžu sniegtajiem maksas pakalpojumiem un citi pašu ieņēmumi) un Sociālā dienesta budžetā ieskaitīt finansējumu 1508 eiro par higiēnas pakalpojuma faktisko plānu un izpildi un veikt līdzekļu izdevumu sadalījumu, lai secīgi varētu segt patērētā ūdens un elektrības izmaksas, izdevumus paredzot EKK 2222 kodā izdevumiem par ūdeni 1000 eiro, bet EKK 2223 izdevumiem par elektroenerģiju 508 eiro.

Pamatojoties Pašvaldību likuma 4. panta pirmās daļas 9. punktu, ceturto daļu, 10. panta pirmās daļas ievaddaļu un 19. punktu un likuma „Par pašvaldību budžetiem” 30. pantu, **atklāti balsojot: PAR** – 5 deputāti (Andris Garklāvs, Rūdolfs Pelēkais, Jānis Remess, Ģirts Vilciņš, Roberts Viziņš), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu novada Sociālā dienesta budžetā maksas pakalpojumu ieņēmumus 1508,00 EUR (viens tūkstotis pieci simti astoņi *euro*, 00 centi) apmērā, izdevumus paredzot EKK 2222 - 1000 eiro un EKK 2223 - 508 eiro.
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos “Par Limbažu novada pašvaldības 2025.gada budžetu””.
3. Atbildīgo par lēmuma izpildi noteikt Limbažu novada Sociālā dienesta vadītāju Ilzi Rubeni.
4. Atbildīgo par ieņēmumu un izdevumu plāna palielināšanu budžetā noteikt Finanšu un ekonomikas nodaļas ekonomistu.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

**4.**

**Par saņemto dotāciju iekļaušanu Limbažu novada Sociālā dienesta budžetā par veiktajiem Ukrainas civiliedzīvotāju atbalsta pasākumiem**

Ziņo Ilze Rubene, debatēs piedalās Andris Garklāvs, Artis Ārgalis, Lāsma Liepiņa,

Rūdolfs Pelēkais

Ņemot vērā Ukrainas civiliedzīvotāju atbalsta likuma 8. panta pirmajā daļā noteikto: “Pasākumus atbalsta sniegšanai Ukrainas civiliedzīvotājiem primāri finansē no valsts budžeta un pašvaldību budžetu līdzekļiem, kas iedalīti no budžeta finansētajām institūcijām”, nepieciešams Limbažu novada Sociālā dienesta budžetā 104;137;10.900;18.620;1 iekļaut finansējumu par Ukrainas iedzīvotājiem sniegtajiem atbalsta pasākumiem 28 251 EUR apmērā. Savukārt izdevumu sadaļā 104; 137; 10.900 EKK 1100 kodā novirzīt 10 098 EUR; EKK 1200 kodā novirzīt 2153 EUR, savukārt EKK 2300 kodā novirzīt 16 000 EUR par Ukrainas civiliedzīvotājiem veiktajiem atbalsta pasākumiem.

Pamatojoties uz Pašvaldību likuma 10. panta pirmās daļas 21. punktu, Ukrainas civiliedzīvotāju atbalsta likuma 8. panta pirmo daļu, 13. pantu, 13.1 pantu, likuma “Par pašvaldību budžetiem” 30. pantu, Ministru kabineta 2022. gada 8. jūnija rīkojumu Nr. 339 “Noteikumi par primāri sniedzamā atbalsta nodrošināšanu Ukrainas civiliedzīvotājiem”, **atklāti balsojot: PAR** – 5 deputāti (Andris Garklāvs, Rūdolfs Pelēkais, Jānis Remess, Ģirts Vilciņš, Roberts Viziņš), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu novada Sociālā dienesta 2025. gada budžetā (104;137;10.900;18.620;1) finansējumu par Ukrainas iedzīvotājiem sniegtajiem atbalsta pasākumiem 28 251 EUR (divdesmit astoņi tūkstoši divi simti piecdesmit viens *euro* un 00 centi) apmērā Ukrainas civiliedzīvotāju atbalsta likumā noteikto pasākumu īstenošanai, izdevumus paredzot 104; 137; 10.900 EKK 1100 kodā novirzīt 10 098 EUR; EKK 1200 kodā novirzīt 2153 EUR, savukārt EKK 2300 kodā novirzīt 16 000 EUR.
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos “Par Limbažu novada pašvaldības 2025. gada budžetu””.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Limbažu novada Sociālā dienesta vadītāju Ilzi Rubeni.
5. Kontroli par lēmuma izpildi uzdot Limbažu novada pašvaldības izpilddirektoram Artim Ārgalim.
6. Lēmuma projektu virzīt izskatīšanai Limbažu novada domes sēdē.

Deputāts A. Garklāvs izsaka viedokli, ka būtu nepieciešams vidējo skaitli ieplānot Sociālā dienesta nākamā gada budžetā. Sēdes vadītājs R. Pelēkais, uzklausījis deputāta A. Garklāva jautājumu, uzdod Limbažu novada pašvaldības Centrālās pārvaldes Finanšu un ekonomikas nodaļas galvenajai ekonomistei L. Liepiņai nosūtīt deputātiem informāciju par šīs sadaļas izmaksu kopumu pagājušā gadā un aizpagājušā gadā.

**5.**

**Par mājokļa pabalsta kompensācijas iekļaušanu Limbažu novada Sociālā dienesta 2025. gada budžetā**

Ziņo Ilze Rubene, debatēs piedalās Andris Garklāvs

Lai daļēji kompensētu pašvaldību izdevumus par Sociālo pakalpojumu un sociālās palīdzības likuma 35. panta pirmajā daļā noteikto pamata sociālās palīdzības pabalstu nodrošināšanu, valsts nodrošina mērķdotāciju pašvaldībām izdevumu segšanai 30 procentu apmērā no mājsaimniecībām izmaksātā mājokļa pabalsta.

Limbažu novada Sociālā dienesta budžetā 105 pabalstu sadaļā, 10.600 struktūrā nepieciešams iekļaut mājokļa pabalsta kompensāciju 73 714 EUR apmērā.

Pamatojoties uz Sociālo pakalpojumu un sociālās palīdzības likuma 13. panta astoto daļu, Pašvaldību likuma 4. panta pirmās daļas 9. punktu, ceturto daļu, 10. panta pirmās daļas ievaddaļu un 19. punktu un likuma „Par pašvaldību budžetiem” 30. pantu, **atklāti balsojot: PAR** – 5 deputāti (Andris Garklāvs, Rūdolfs Pelēkais, Jānis Remess, Ģirts Vilciņš, Roberts Viziņš), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu novada Sociālā dienesta budžetā (105, 10.600; 1 Dotācijas, mērķdotācijas 121702 18.600) valsts budžeta finansējumu 73 714,00 EUR (septiņdesmit trīs tūkstoši septiņi simti četrpadsmit *euro*, 00 centi), izdevumus paredzot 10.600 EKK6200 - 50 000 EUR, EKK6300 23 714 EUR mājokļa pabalsta izdevumu segšanai.
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos “Par Limbažu novada pašvaldības 2025.gada budžetu””.
3. Atbildīgo par lēmuma izpildi noteikt Limbažu novada Sociālā dienesta vadītāju Ilzi Rubeni.
4. Atbildīgo par ieņēmumu un izdevumu plāna palielināšanu budžetā noteikt Finanšu un ekonomikas nodaļas ekonomistu.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

**6.**

**Informācija par Deklarētās dzīvesvietas anulēšanas un dzīvokļu jautājumu risināšanas komisijas 2025. gada augusta sēdēs pieņemtajiem lēmumiem**

Informē Inga Zālīte

Saskaņā ar Limbažu novada pašvaldības 25.11.2021. saistošo noteikumu Nr.31 „Par Limbažu novada pašvaldības palīdzību dzīvojamo telpu jautājumu risināšanā” 8. punktu, Deklarētās dzīvesvietas anulēšanas un dzīvokļu jautājumu risināšanas komisijas priekšsēdētāja I. Zālīte informē par Deklarētās dzīvesvietas anulēšanas un dzīvokļu jautājumu risināšanas komisijas 2025. gada augusta sēdēs pieņemtajiem lēmumiem par pašvaldības dzīvokļu izīrēšanu un īres līgumu termiņa pagarināšanu.

Iepazinušies ar informāciju, deputāti pieņem informāciju zināšanai.

Sēdi slēdz plkst. 10:32

Sēdes vadītājs R. Pelēkais

Sēdes protokoliste D. Tauriņa